ธปท.คาดเงินสะพัดตรุษจีน 1.75 แสนล้าน
ธปท.คาดเงินสะพัดตรุษจีน 1.75 แสนล้าน  เพิ่มขึ้น 2% จากปีก่อน เป็นยอดเบิกจ่ายธนบัตรรวม 4.5 หมื่นล้านบาท
6 ก.พ. 2558

ธปท.คาดเงินสะพัดตรุษจีน 1.75 แสนล้าน  เพิ่มขึ้น 2% จากปีก่อน เป็นยอดเบิกจ่ายธนบัตรรวม 4.5 หมื่นล้านบาท
นายศรัณย์ ธำรงรัตน์ ผู้อำนวยการฝ่ายกลยุทธ์และวางแผน สายออกบัตรธนาคาร ธนาคารแห่งประเทศไทย (ธปท.) เปิดเผยถึงการสำรองธนบัตรในช่วงเทศกาลตรุษจีนปีนี้ซึ่งตรงกับเดือนก.พ.ซึ่งประชาชนมีความต้องการใช้ธนบัตรสูงกว่าปกตินั้น ธปท. คาดว่าระบบธนาคารพาณิชย์น่าจะมีการเบิกจ่ายธนบัตรในช่วง 2 สัปดาห์ก่อนตรุษจีน เป็นประมาณ 1.75 แสนล้านบาท เพิ่มขึ้นจากช่วงตรุษจีนปีก่อน 2% ซึ่งสอดคล้องกับภาวะเศรษฐกิจปัจจุบัน โดยในจำนวนนี้ คาดว่าจะเป็นยอดของการเบิกจ่ายธนบัตรเนื่องจากเทศกาลตรุษจีนประมาณ 4.5 หมื่นล้านบาท
ทั้งนี้ ธปท. ได้เตรียมสำรองธนบัตรชนิดราคาต่าง ๆ เพื่อรองรับความต้องการเบิกจ่ายไว้อย่างเพียงพอ ล่าสุด ณ สิ้นวันที่ 3 ก.พ. 2558 มีการสำรองธนบัตรรวมมูลค่าประมาณ 5 แสนล้านบาท